— Калі бацькі ў адносінах з дзецьмі адчуваюць гнеў, раздражненне, крыўду або бездапаможнасць, дык гэтыя курсы — менавіта тое, што ім патрэбна, — працягвае педагог-псіхолаг сацыяльнага цэнтра Наталля Лемяшэўская. — Тут яны даведаюцца пра розныя падыходы да вырашэння сваіх праблем, якія пры гэтым лепшым чынам паўплываюць на псіхіку дзіцяці. Гэтая праграма не выварочвае душу бацькоў і дзяцей навыварат, а, наадварот, спрыяе пашырэнню іх кругагляду, а таксама дае новыя магчымасці і дадатковыя сродкі для зносін з дзецьмі.